CELEX: 32017R0268
Language: et
Date: 2017-02-14 00:00:00
Title: Komisjoni rakendusmäärus (EL) 2017/268, 14. veebruar 2017, teatavate kaupade klassifitseerimise kohta kombineeritud nomenklatuuris

17.2.2017   
            
            
               ET
            
            
               Euroopa Liidu Teataja
            
            
               L 40/1
            
         KOMISJONI RAKENDUSMÄÄRUS (EL) 2017/268,
   14. veebruar 2017,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
   ning arvestades järgmist:
   
               (1)
            
            
               Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt määruse (EL) nr 952/2013 artikli 34 lõikele 9. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. veebruar 2017
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektoraadi
         
         
            peadirektor
         
         Stephen QUEST
      
   
   
      (1)  ELT L 269, 10.10.2013, lk 1.
   
      (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
   
      LISA
      
                  Toote kirjeldus
               
               
                  Klassifikatsioon (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Toode valgete tablettide kujul, mille koostisse kuuluvad:
                  
                              —
                           
                           
                              stevioolglükosiidid,
                           
                        
                              —
                           
                           
                              naatriumkarbonaat,
                           
                        
                              —
                           
                           
                              naatriumtsitraat,
                           
                        
                              —
                           
                           
                              leutsiin.
                           
                        200 tabletti (igaüks 56 mg) jaemüügiks pakendatud taskudosaatorisse.
                  Toote kalorsus on 0,06 kcal tableti kohta.
               
               
                  2106 90 92 
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 38 märkusega 1 b ja CN-koodide 2106 , 2106 90  ja 2106 90 92  sõnastusega.
                  Vastavalt grupi 38 märkusele 1 b ei või toodet käsitada gruppi 38 kuuluva keemiatootena, kuna see sisaldab toiteväärtusega aineid, mida kasutatakse toidukaupade valmistamiseks. Toiteväärtuse jaoks ei ole künnist.
                  Stevioolglükosiide ja leutsiine käsitatakse toiteväärtusega ainena (vt ka HSi selgitavad märkused, grupp 38, üldine, eeleelviimane ja eelviimane lõik).
                  Valmistised (näiteks tabletid), mis sisaldavad magusainet ja magustamiseks kasutatavat toiduainet, tuleks klassifitseerida rubriiki 2106  (vt ka HSi selgitavad märkused, rubriik 2106 , punkt 10).
                  Seega tuleb toode klassifitseerida rubriiki 2106  CN-koodi 2106 90 92  alla kui muu toiduvalmistis.